Document ID: 32006R0110

KOMISSION ASETUS (EY) N:o 110/2006,
annettu 23 päivänä tammikuuta 2006,
siirtymätoimenpiteistä kolmansiin maihin suuntautuvan yhteisön oliiviöljyn vientiä koskevien vientitodistusten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon oliiviöljyn ja syötäväksi tarkoitettujen oliivien yhteisestä markkinajärjestelystä ja asetuksen (ETY) N:o 827/68 muuttamisesta 29 päivänä huhtikuuta 2004 annetun neuvoston asetuksen (EY) N:o 865/2004 (1) ja erityisesti sen 24 artiklan 2 kohdan,
sekä katsoo seuraavaa:
(1)
Oliiviöljyalan tuontitodistusjärjestelmän soveltamista koskevista yksityiskohtaisista säännöistä 16 päivänä elokuuta 2005 annetulla komission asetuksella (EY) N:o 1345/2005 (2) kumotaan 1 päivästä marraskuuta 2005 alkaen oliiviöljyalan vientitodistusjärjestelmän soveltamista koskevista erityisistä yksityiskohtaisista säännöistä 30 päivänä lokakuuta 1995 annettu komission asetus (EY) N:o 2543/95 (3).
(2)
Eräitä asetuksen (EY) N:o 2543/95 1 artiklan mukaisesti myönnettyjä todistuksia, joiden voimassaoloaika jatkuu 1 päivän marraskuuta 2005 jälkeen, ei ole käytetty kokonaan tai niitä on käytetty vain osittain. Kyseisiin todistuksiin liittyviä sitoumuksia on noudatettava asetetun vakuuden menettämisen uhalla. Koska kyseisistä sitoumuksista on tullut merkityksettömiä, on syytä sallia niiden kumoaminen ja asetettujen vakuuksien vapauttaminen.
(3)
Tässä asetuksessa säädetyt toimenpiteet ovat oliiviöljyn ja syötäväksi tarkoitettujen oliivien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vapautetaan asetuksen (EY) N:o 2543/95 perusteella myönnettyihin vientitodistuksiin liittyvät vakuudet asianomaisen pyynnöstä, jos
-
vientitodistusten voimassaoloaika ei ole vielä päättynyt 1 päivänä marraskuuta 2005,
-
vientitodistuksia on kyseisenä päivämääränä käytetty vain osittain tai niitä ei ole käytetty lainkaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä marraskuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä tammikuuta 2006.

Labels: 3
17